અમદાવાદ શહેરના વિવિધ વિસ્તારોમાં પણ આ પ્રકારની ચાર જેટલી ચોરીની ફરિયાદ જુદા જુદા પોલીસ સ્ટેશનમાં નોંધાઈ હતી. રાજકોટમાં પણ આવા બનાવોને લઇ રાજકોટ ક્રાઈમ બ્રાન્ચની ટીમ તપાસ કરી રહી હતી. દરમ્યાનમાં આવી ચોરીમાં પરપ્રાંતીય ઓઇલ ગેંગની સંડોવણી હોવાની અને આ ગેંગ વડોદરામાં હોવાની બાતમી મળતાં પોલીસે વડોદરાથી દિલ્હી અને ચેન્નઇના વિનોદ રાજેન્દ્ર સ્વામી, તનુજા માજીઅપ્પા, આર. મોઘન, વિષ્ણુ લીમુથ્થુ, અલમુત્તુ શ્રીનિવાસ અને ગીતા વ્યંક્ટેશ તેમજ ત્રણ બાળ આરોપી સહિત નવને ઝડપી લીધા હતા. પોલીસની પૂછપરછમાં એક જ પરિવારના નવ સભ્યની ગેંગ કારમાં એકસાથે જ કોઇ પણ શહેરમાં જતી હતી.